wickkiey/tamil-wikipedia-chunked huggingface dataset:
# சூரத்தி

**சூரத்தி** (*Surati goat*) அல்லது **சூர்தி** என்பது இந்திய ஆட்டினம் ஆகும். இது மகாராட்டிரம் மாநிலத்தினைச் சார்ந்தது. இது பால் தரக்கூடியது ஆனால் இறைச்சி குறைவாக இருக்கும். ஒரு ஆண்டில் சராசரியாக 166 நாட்களில் 178 லிட்டர் பால் தரவல்லது. முதல் ஆண்டில் இதனுடைய குட்டி23 கிலோ எடை வரை அடைகிறது.
# சிகு ஆடு

இந்தியாவில் உத்தரப் பிரதேசத்தின் வடக்கிலும், இமாச்சலப் பிரதேசத்தின் வடகிழக்கிலும் காணப்படும் ஆட்டினம் **சிகு** ஆடு (*Chigu goat*) ஆகும். இந்த ஆட்டினம் இறைச்சி மற்றும் காசுமீர் கம்பளி உற்பத்திக்குப் பயன்படுத்தப்படுகிறது. ஆட்டின் மேல் தோல் பொதுவாக வெள்ளை, சாம்பல் சிவப்புடன் நிறக் கலவையுடன் காணப்படும். ஆண், பெண் இரு ஆடுகளுக்கும் முறுக்கப்பட்ட கொம்புகள் உள்ளன. ஆண் ஆடுகளின் உடல் எடை சுமார் 40 கிலோ வரையிலும், பெண் ஆடுகளின் உடல் எடை சுமார் 25 கிலோ வரை இருக்கும். இவை கடல்மட்டத்திலிருந்து சுமார் 3500 முதல் 5000 மீ வரை உயரமுள்ள மலைத்தொடர்களில் வாழ்கின்றன. இந்தப் பகுதி பெரும்பாலும் குளிருடன் வறண்டு காணப்படும்.
# பிலிப்பீன்சு ஆடு

**பிலிப்பீன்சு** ஆடு (*Philippine goat*) என்பது பிலிப்பீன்சு நாட்டில் இறைச்சி உற்பத்திக்காக வளர்க்கப்படும் ஒரு ஆட்டினமாகும். இது பிலிப்பீன்சில் அதிகமாக காணப்படும் உள் நாட்டு ஆட்டினமாகும். விரைவாக முதிர்ச்சியடைந்து இனப்பெருக்கத்தினைத் தொடங்குவதால் பிற ஆட்டினங்களுக்கு ஆகும் செலவினை விட் குறைவான உற்பத்திச் செலவே இந்த வகை ஆடு வளர்ப்பிற்கு ஆகின்றன. 2020 ஆம் ஆண்டில் இறைச்சி உற்பத்திக்காக பிலிப்பீன்சு ஆட்டிறைச்சியின் அளவு 71.72 ஆயிரம் மெட்ரிக் டன்.
# இராணி ராசமணி

வின் எஸ்பிளனேடில் அமைந்துள்ளா இராணியின் சிலை]]
**இராணி ராசமணி** (Rani Rashmoni) (28 செப்டெம்பர் 1793 - 19 பெப்பிரவரி 1861) கொல்கத்தாவின் தக்சிணேசுவர் காளி கோயிலின் நிறுவனர் ஆவார். மேலும் இவர் இராமகிருஷ்ணரை கோயிலின் பூசகராக நியமித்த பின்னர் அவருடன் இவர் நெருங்கியத் தொடர்பு கொண்டிருந்தார். இவரின் மற்ற கட்டுமான படைப்புகளில் கங்கை ஆற்றில் அன்றாடம் குளிக்கும் யாத்ரீகர்களுக்காக சுவர்ணரேகா ஆற்றிலிருந்து பூரி வரை சாலை அமைத்தல், பாபு படித்துறை (பாபு ராஜசந்திர தாஸ் படித்துறை என்றும் அழைக்கப்படுகிறது), அஹிரிடோலா படித்துறை மற்றும் நிம்தலா படித்துறை ஆகியவை அடங்கும். இம்பீரியல் நூலகத்திற்கும் (இப்போது இந்திய தேசிய நூலகம்), இந்து கல்லூரிக்கும் (இப்போது மாநிலப் பல்கலைக்கழகம், கொல்கத்தா) கணிசமான தனது கொடையை வழங்கினார்.  
இவரது நினைவாக தற்போது, "லோகமாதா இராணி ராசமணி" அமைப்பானது மேற்கு வங்காளத்தின் தெற்கு 24 பர்கானாவின், நிம்பித்தில் அமைந்துள்ளது.
# இராணி ராசமணி

## வாழ்க்கை வரலறு

இவர், 1793 செப்டம்பர் 28இல் பிறந்தார். இவரது தந்தை, அரேகிருஷ்ணா தாஸ், கோனா கிராமத்தில், இன்றைய வடக்கு 24 பர்கானா மாவட்டத்தின் அலிசாகரில் வசித்து வந்தார். இவரது தாயார் இரமாபிரியா தேவி இவரது ஏழு வயதில் இறந்தார். கொல்கத்தாவின் ஜான்பஜார் நகரைச் சேர்ந்த பணக்கார ஜமீந்தாரான பாபு ராஜச்சந்திர தாஸ் என்பவருக்கு இவரது பதினொரு வயதில் திருமணம் செய்து வைக்கபட்டார். இந்த இணையருக்கு நான்கு மகள்கள் இருந்தனர்.
1836 இல் தனது கணவர் இறந்த பிறகு, அவரது ஜமீன்தாரி மற்றும் நிதிகளின் பொறுப்பை இவர் ஏற்றுக்கொண்டார்.
# இராணி ராசமணி

## ஆங்கிலேய எதிர்ப்பு

இவர் ஆங்கிலேயர்களுடன் மோதல்களைக் கொண்டிருந்தார். கங்கையின் ஒரு பகுதியை ஆங்கில அரசிடம் இருந்து குத்தகைக்கு எடுத்து. அதைக்கொண்டே அவர்களின் கப்பல் வர்த்தகத்தைத் தடுத்து அதன் மூலம், ஆற்றில் மீன்பிடிக்க ஆங்கிலேயர்கள் விதித்த வரியை இரத்து செய்யுமாறு கட்டாயப்படுத்தினார். இந்த வரி மீனவர்களின் வாழ்வாதாரத்திற்கு அச்சுறுத்தலாக இருந்தது. அமைதிக்கு இடையூறு விளைவித்தன என்ற குற்றச்சாட்டின் பேரில் கடவுள் ஊர்வலங்கள் பிரிட்டிசாரால் தடுத்து நிறுத்தப்பட்டபோது, இவர் உத்தரவுகளை மீறினார். இவருக்கு விதிக்கப்பட்ட தண்டனையை ஆங்கிலேயர்கள் திரும்பப்ப் பெற்றனர்.
# இராணி ராசமணி

## பணிகள்

இவர், ஏராளமான தொண்டுப் பணிகளையும் சமுதாயத்திற்கான பிற பங்களிப்புகளையும் செய்துள்ளார். சுவர்ணரேகா ஆற்றிலிருந்து புரி வரை யாத்ரீகர்களுக்காக சாலை அமைப்பதை இவர் மேற்பார்வையிட்டார். கங்கையில் தினசரி குளிப்பவர்களுக்கு பாபு படித்துறை (தனது கணவரின் நினைவாக), அஹிரிடோலா படித்துறை மற்றும் நிம்தலா படித்துறை போன்ற படித்துறைகளை கட்ட இவர் நிதியளித்தார். இவர் அப்போதைய இம்பீரியல் நூலகத்திற்கும் (இப்போது இந்தியாவின் தேசிய நூலகம் ) மற்றும் இந்து கல்லூரிக்கும் (இப்போதுமாநிலப் பல்கலைக்கழகம், கொல்கத்தா) நன்கொடைகள் அளித்தார்.  
இளவரசர் துவாரகநாத் தாகூர் இங்கிலாந்துக்குச் செல்வதற்காக தனது ஜமீந்தாரியின் ஒரு பகுதியை (தெற்கு 24 பர்கானாக்களில் இன்றைய சந்தோஷ்பூர் மற்றும் அதை ஒட்டிய பகுதிகளின் ஒரு பகுதி) இவரிடம் அடமானம் வைத்திருந்தார். அப்போது சுந்தரவனக்காடுகளின் ஒரு பகுதியாக இருந்த இந்த நிலம் சதுப்பு நிலமாகவும், கிட்டத்தட்ட வசிக்க முடியாததாகவும் இருந்தது. சில குண்டர்களின் குடும்பங்களைத் தவிர, இந்த பகுதி தங்கியிருக்க வசதியற்றதாக இருப்பதைக் கண்டறிந்தது. இவர் அந்த குடும்பங்களை வற்புறுத்தி, சுற்றியுள்ள நீர்நிலைகளில் மீன்வளத்தை உருவாக்க அவர்களுக்கு உதவினார். அது பின்னர் பெரிய பணக்காரக் குடியிருப்பாக மாறியது. அவர்கள் படிப்படியாக கொள்ளையடிக்கும் தங்கள் 'தொழிலை' கைவிட்டு, மீனவர் சமூகமாக மாறினர்.  
இவ்வளவு பெரிய ஆன்மீக இயல்பு கொண்டிருந்தாலும் சமூகம் இவரிடம் சாதி பாகுபாடு காட்டியது. சாசி-கைபார்த்தா குடும்பத்தில் பிறந்து, ஒரு நடுத்தர சாதி சூத்திர வம்சாவளியாக இருந்தால், எந்த பிராமணரும் இவர் கட்டிய கோவிலில் பூசகராக இருக்க வரவில்லை. இதனால் இவர் கட்டிய கோயிலை ஒரு பிராமணருக்கு தானமாக அளிக்கவேண்டும் என்றும், அந்த பிரமனரே கோயிலில் கடவுள் சிலையை பிரதிட்டை செய்வார். அதன்பிறகே அந்தக் கோயில் வழிபாட்டுக்கு தகுதியானதாகும் என்று ஆலோசனைக் கூறப்பட்டது. இதனால் அந்த வேளையில் கல்கத்தாவில் இருந்து வந்த இராம் குமார் சட்டோபாத்தியாயா என்ற ஏழை பிராமணருக்கு தான் கட்டிய காளி கோயிலையும் அந்த நிலத்தையும் தானமாக அளித்தார். பூசாரி சப்போபாத்தியாயா கோயிலில் சிலையை நிறுவினார். 1855 இல் கோயில் வழிபாட்டுக்குத் திறக்கபட்டது. சிறிது காலத்திற்குப் பிறகு சட்டாபாத்தியாவின் தம்பியான கடாதர் என்பவர் அங்கு வந்து சேர்ந்தார். அவர்தான் பின்னாளில் இராமகிருஷ்ண பரமஹம்சர் என்று புகழ்பெற்றவராவார்.  
ஒவ்வொரு இலையுதிர்காலத்திலும் பாரம்பரிய துர்கா பூஜை கொண்டாட்டத்தின் ஒரு பகுதியாக ஜான்பஜாரில் உள்ள இவரது வீடு இருந்தது. இது பாரம்பரியமாகவும் ஆடம்பரமாகவும் கொண்டாடப்பட்டது. இதில் இரவுநேர நாடக அரங்கங்களும் அடங்கும். 1861இல் இவர் இறந்த பிறகு, இவரது மருமகன்கள் துர்கா பூஜையை அவரவர் வளாகத்தில் கொண்டாட முடிவு செய்தனர்.
# இராணி ராசமணி

## பரவலர் பண்பாட்டில்

எல்லைக்குள் இராணி ராசமணிக்கு அமைக்கபட்ட சன்னதி]]
கலிபிரசாத் கோஷ் இயக்கத்தில் "இராணி ராசமணி" (1955) என்ற பெயரில் வங்காள மொழியில் இவரது வாழ்க்கை வரலாறு படமாக்கப்பட்டுள்ளது. இதில் பிரபல நாடக ஆளுமையும் நடிகையுமான மோலினா தேவி நடித்திருந்தார் .  
ஜீ பங்களா என்ற தொலைக்காட்சியில் இராணியின் வாழ்க்கையை சித்தரிக்கும் தினசரி நாடகத் தொடர் ஒளிபரப்பப்பட்டது. இது "கருணாமோய் இராணி ராசமணி" என்ற தலைப்பில் 24 சூலை 2017 முதல் தினமும் ஒளிபரப்பப்பட்டடது.
# இராணி ராசமணி

## நினைவுச்சின்னங்கள்

- கொல்கத்தாவின் எஸ்பிளேனேடில் உள்ள ஒரு தெருவிற்கு, இராணி ராசமணி அவென்யூ என்று பெயரிடப்பட்டது. அங்கு இவரது சிலையும் அமைந்துள்ளது.
- கொல்கத்தாவின் ஜான்பஜாரில் உள்ள இவரது மூதாதையர் வீட்டிற்கு அருகில் ஒரு சாலைக்கு இராணி ராசமணி சாலை என்று பெயரிடப்பட்டது.
- தக்சிணேசுவரில் இவரது பெயரில் ஒரு சாலைக்கு பெயரிடப்பட்டது .
- 1993 ஆம் ஆண்டில் இவரது இருநூற்றாண்டு நினைவாக இந்திய அரசு ஒரு அஞ்சல் தலையை வெளியிட்டது
- மேற்கு வங்காளத்தின் பராக்பூர் மற்றும் மேற்கு வங்காளத்தின் ஹூக்லியில் படகுச் சேவைகளுக்காக இராணி ராசமணி படகுத்துறை ஒன்று கட்டப்பட்டுள்ளது.
- இந்திய கடலோர காவல்படையின் 5 விரைவு ரோந்து கப்பல்களில் ஒன்றுக்கு இவரது பெயரிடப்பட்டது. இது சூன் 2018 இல் தொடங்கப்பட்டது. இது விசாகப்பட்டினத்தில் (இந்துஸ்தான் கப்பல் கட்டும் நிறுவனம் மூலம் உள்நாட்டில் கட்டப்பட்டது) அமைந்திருக்கும்.
# யமுனா பிரசாத் சாஸ்திரி

**யமுனா பிரசாத் சாஸ்திரி** (Yamuna Prasad Shastri) இந்திய மக்களவை உறுப்பினர் ஆவார். இவர் மத்தியப்பிரதேசத்தின் ரேவா தொகுதியிலிருந்து மக்களவைக்குத் தேர்ந்தெடுக்கப்பட்டார். இவர் பாரதிய லோக் தளம் கட்சியின் உறுப்பினர் ஆவார். பின்னர், ஜனதா கட்சியுடன் தேர்தல் கூட்டணியில் இருந்தார். இவர் மத்தியப் பிரதேச சட்டமன்ற உறுப்பினராகவும் இருந்துள்ளார். 1955 ஆம் ஆண்டில் இவர் கோவா விடுதலை இயக்கத்தின் போராட்டங்களில் பங்கு பெற்றார். தனது வலது கண் பார்வையை போர்த்துக்கீசிய காவல்துறையின் தாக்குதலால் இழந்த இவர் 1975 ஆம் ஆண்டில் முழுமையாகப் பார்வையை இழந்தார். இவருடைய நினைவாக பல பள்ளிகள் மற்றும் கல்லூரிகள் அர்ப்பணிக்கப்பட்டன.
# விபா திரிபாதி

**விபா திரிபாதி** (Vibha Tripathi பிறப்பு 5 பிப்ரவரி 1948) ஓர் இந்திய தொல்பொருள் ஆராய்ச்சியாளர் ஆவார். இவர் அலகாபாத் பல்கலைக்கழகத்தில் பட்டம் பெற்றார், 1973 ஆம் ஆண்டில் பனாரசு இந்து பல்கலைக்கழகத்தில் *"தி பெயிண்டட் கிரே வேர் - ஒரு புரோட்டோஹிஸ்டோரிக் கல்சர்"* என்ற தலைப்பிற்காக தனது முனைவர் பட்டத்தினைப் பெற்றார். இவர் சுமார் 100 ஆராய்ச்சிக் கட்டுரைகள் வெளியிட்டுள்ளார். பனாரஸ் இந்து பல்கலைக்கழகத்தின் பண்டைய வரலாறு மற்றும் தொல்பொருள் துறையின் ஓய்வு பெற்ற பேராசிரியர் ஆவார் .
# விபா திரிபாதி

## படைப்புகள்

**புத்தகங்களின் பட்டியல்**  
1. திரிபாதி, வி. 1976. பெயிண்டட் கிரே வேர் - அன் அயர்ன் ஆக் கல்சர் ஆஃப் நார்தன் இந்தியா. புதுடெல்லி: கான்செப்ட் வெளியீட்டு நிறுவனம்.  
2. திரிபாதி, வி. 1994. தி இந்தஸ் டெர்ராகோட்டா. புதுடெல்லி: ஷர்தா பப்ளிஷிங் ஹவுஸ்.  
3. திரிபாதி, வி. (எட்.) 1998. ஆர்க்கியாமெட்டல்ஜி இன் இந்தியா. புதுடெல்லி: ஷர்தா பப்ளிஷிங் ஹவுஸ்.
# இலடோ பாய்

**இலடோ பாய்** (Lado Bai) மத்திய பிரதேசத்தின் பில் இனத்தைச் சேர்ந்த பழங்குடிக் கலைஞர் ஆவார். இந்தியா, பிரான்ஸ், இங்கிலாந்து ஆகிய நாடுகளில் பல்வேறு கண்காட்சிகளில் இவரது படைப்புகள் காட்சிப்படுத்தப்பட்டுள்ளன. இவர், போபாலின் ஆதிவாசி லோக் கலா அகாதமியில் வசித்து வருகிறார்.
# இலடோ பாய்

## ஆரம்பகால வாழ்க்கையும் தொழிலும்

இலடோ பாய் மத்தியப் பிரதேசத்தின் ஜாபுவா மாவட்டத்தின் பாடி பவாடி கிராமத்தில் பில் பழங்குடி சமூகத்தில் பிறந்தார்.  
பின்னர் இவர், பூரி பாயுடன் இணைந்து பணியாற்றத் தொடங்கினார். இவரது கலை இவரது சமூகத்தின் ஆன்மீகத்தையும் தெவீகத் தன்மையையும் பிரதிபலிக்கிறது. பல ஆண்டுகளாக, நிதிப் பற்றாக்குறை காரணமாக இவரால் தனது கலையைத் தொடர முடியாமல் இருந்தார். பிரபல இந்தியக் கலைஞரான ஜகதீஷ் சுவாமிநாதன் கண்டுபிடித்தப் பின்னர், இவரது வாழ்க்கையில் திருப்பம் ஏற்பட்டது. ஆதிவாசி லோக் கலா அகாதமியில் பணியாற்றும்படி சுவாமிநாதன் இவரை ஊக்குவித்தார். அங்கு திருவிழாக்கள், சடங்குகள் மற்றும் விலங்குகளின் படங்களை சுவரிலிருந்து காகிதத்திற்கு மாற்றும் வாய்ப்பு இவருக்குக் கிடைத்தது.
# இலடோ பாய்

## பில் கலை

பில் பழங்குடியினம் பூர்வீகமாக இருந்து வருகிறது. இது இந்தியாவின் இரண்டாவது பெரிய பழங்குடி சமூகமாகும். கலையானது இவர்களில் சமூகத்தில் ஒருங்கிணைந்த ஒன்றாகும். இவர்களின் ஓவியங்களின் வளமான அமைப்பு பொதுவாக இயற்கையையும் ஆதிவாசி பாணியையும் சித்தரிக்கிறது. இது அவர்களின் மரபாக இருக்கிறது. பில் கலைஞர்கள் சர்வதேச அளவில் அங்கீகாரம் பெறத் தொடங்கியிருக்கிறார்கள். அறுவடை செய்யப்பட்ட மக்காச்சோளம் மற்றும் தினை சேகரிக்கும் விவசாயிகள், சந்தையின் கூடாரங்கள், அதன் கடைகள், விளைப்பொருட்களுடன் செல்லும் காளை வண்டிகள் ஆகியவற்றை இவர் சுட்டிக்காட்டுகிறார். இவரது மகள் அனிதா சுவர் ஓவியங்களை வரைவதற்கு இவருக்கு உதவினார்.
# இலடோ பாய்

## கண்காட்சி

2017இல் புது தில்லி, சத்ராங், ஓஜாஸ் கலைக் கண்காட்சியில் இவரது ஓவியங்கள் இடம் பெற்றன
# இலட்சுமி நாராயண் யாதவ்

**இலட்சுமி நாராயண் யாதவ்** (*Laxmi Narayan Yadav*) என்பார் மத்தியப்பிரதேசத்தினைச் சார்ந்த பாரதிய ஜனதா கட்சியின் உறுப்பினராவார். இவர் 2014ஆம் ஆண்டில் நடைபெற்ற இந்திய பொதுத் தேர்தலில் வெற்றி சாகர் நாடாளுமன்ற தொகுதியிலிருந்து மக்களவைக்குத் தேர்ந்தெடுக்கப்பட்டார். முன்னதாக இவர் 1978 முதல்1980 வரை மத்தியப் பிரதேச அரசாங்கத்தில் உயர் கல்வி அமைச்சராக பணியாற்றினார்.
# நாமசூத்திரர்

**நாமசூத்திரர்கள்** தெற்கு மற்றும் மத்திய வங்காளத்தில் தோன்றிய, எந்த ஒரு இந்து சமய வர்ணத்திலும் சேராத அவர்ண சமூகமாகும். இந்த சமூகத்தினரை, முன்னர் பட்டியல் இன மக்களில் ஒரு பிரிவினராக சண்டாளர்கள் என அழைக்கப்பட்டனர்.. இம்மக்கள் பாரம்பரியமாக வேளாண்மைத் தொழிலில் ஈடுபட்டதுடன், ஆறுகளில் படகோட்டிகளாகவும், மீன்பிடிப்பவர்களாகவும் இருந்தனர். *நாமசூத்ரா* என்பது
*சூத்திரர்களிடையே சிறந்தவர்கள்* என்று பொருள்படும். இம்மக்கள் மத்துவர் போதித்த துவைத நெறியைப் போற்றும் வைணவர்கள் ஆவார். நாமசூத்திர மக்கள், கிருஷ்ணனரின் அவதாரமாகக் கருதப்படும் அரிசந்த் தாகூர் நிறுவிய மாத்துவ மகாசங்கத்தின் அங்கமானமானர்கள்.
# நாமசூத்திரர்

## அடையாள இயக்கம்

### நாமசூத்திரர் பெயர் மாற்றம்

பதினெட்டாம் மற்றும் பத்தொன்பதாம் நூற்றாண்டில் சமூக ஒடுக்குமுறைக்கு எதிராக இம்மக்கள் தங்களை நாமசூத்திரர்கள் என அழைத்துக்கொண்டனர். இதனால் இச்சமூகத்திற்கு பெரிய உத்வேகத்தை அளித்தது. பக்தி இயக்கத்தால் நாமசூத்ரர்கள் சமூகத்தில் சிறிது உயர்நிலை அடைந்தனர். நாமசூத்திரர்கள் தாழ்த்தப்பட்ட இந்து மற்றும் முஸ்லீம் நில உரிமையாளர்களுக்காக வேலை செய்ய மறுக்கத் தொடங்கினர், மேலும் உயர் சாதி இந்துக்களையும் புறக்கணித்தனர். இதற்கிடையில், பத்தொன்பதாம் நூற்றாண்டின் பிற்பகுதியில் கிழக்கு இந்தியாவில் பிற சமூகங்களுடன், ஹரிச்சந்த் தாக்கூர் என்பவர் நிறுவிய வைணவ மத்துவா நம்பிக்கையின் அடிப்படையில், நாமசூத்ரா சமூகத்துடன் ஒத்திசைவைக் கொண்டு வருவதில் முக்கியப் பங்கு வகித்தது.
# நாமசூத்திரர்

## இந்திய விடுதலை இயக்கத்தில

காலனித்துவ வங்காளத்தில், நாமசூத்திரர்கள் இரண்டாவது பெரிய இந்து சாதியை அரிசந்த் தாகூர் உருவாக்கினர். இவர்கள் இந்திய விடுதலை இயக்கத்தில் அதிகம் பங்கேற்கவில்லை.. 1905 வங்காளப் பிரிவினையின் போது நாமசூத்திரர்கள் பிரிவினைக்கு எதிராக போராடதால், பிரித்தானிய இந்திய அரசின் நன்மதிப்பை பெற்றனர். கிழக்கு வங்காளத்தில் நாமசூத்திரர்கள், முஸ்லீம்களுடன் ஒத்திசைவாக வாழ்ந்தனர். 1913 ஆம் ஆண்டில் கொல்கத்தாவில் நாமசூத்ரா சமூகத்தைச் சேர்ந்த மாணவர்களுக்கு விடுதி அமைக்கப்பட்டது.  
உள்நாட்டு ஆட்சி இயக்கத்தின் போது நாமசூத்திரர்கள் மிகவும் வேகமாக தேசிய எதிர்ப்பு நிலைப்பாட்டைக் கடைப்பிடித்தனர். காலனித்துவ அரசாங்கத்தால் தங்களுக்கு ஒதுக்கப்பட்டுள்ள குறைந்த பட்ச அதிகாரத்தை பறிக்க, உயர் சாதித் தலைவர்களிடையே இந்த இயக்கத்தை அவர்கள் ஒரு திட்டமாகக் கண்டனர், மேலும் நாமசூத்திரர்களை, காங்கிரஸ் தலைவர்கள் ஒழுங்கமைக்கப்பட்ட சாதியிலிருந்து குரல் கொடுக்கும் ஒரு சிறிய குழு என்று கூறினர்.
# நாமசூத்திரர்

## இந்திய விடுதலைக்குப் பின்

### இந்தியாவுக்கு இடப்பெயர்வு

இந்தியப் பிரிவினை போது கிழக்கு பாகிஸ்தானில் வசதியுள்ள நாமசூத்திரர்களின் கூட்டம் உடனடியாக இந்தியாவுக்கு குடிபெயரந்தது. ஏழைகள் கிழக்கு பாகிஸ்தானிலேயே தங்கினர். அனைவருக்கும் சமத்துவம் என்ற முகமதலி ஜின்னா வாக்குறுதியளித்த போதிலும், கிழக்கு பாகிஸ்தான் "அரசியலிய்ல் அதிக இஸ்லாமியமயமாக்கலுக்கு" அரசு முயன்றதால், 1950-ஆம் ஆண்டுகளிலிருந்து இந்தியா மாநிலமான மேற்கு வங்காளத்திற்கு அகதிகளாகப் புலம் பெயர்ந்தவர்களில் 95% நாமசூத்திரர்கள் என காவல்துறை புலனாய்வு அறிக்கை அளித்தது.".
# நாமசூத்திரர்

## இந்திய விடுதலைக்குப் பின்

### இந்தியாவில் நிலை

1950-க்குப் பிறகு கிழக்கு பாகிஸ்தானிலிருந்து மேற்கு வங்காளத்திற்கு புலம்பெயர்ந்த பெரும்பாலான நாமசூத்திரர் அகதிகள், உயிர்வாழ்வதற்கான எந்த வழியும் இல்லாமல் தானாகவே வேளாண்மை வேலைகளில் ஈடுபட்டனர். இதனால் அதிகாரப்பூர்வமாக் இவர்கள் அகதிகள் முகாம்களுக்கு அனுப்பப்பட்டனர், சிலர் சுதந்திரமாக நாடியா, பசிர்ஹாட் மற்றும் பல மாவட்டங்களில் குடியேறினர். நாமசூத்திர மக்களின் அன்னையாக கருதப்படும், மாத்துவா மகாசபையின் தலைவி வீணாபாணி தேவி ஆவார்.  
கிழக்கு பாகிஸ்தானிலேயே தங்கிய நாமசூத்திரர்கள் பெரும்பாலும் உள்ளூர் முஸ்லிம்களுடன் போராட வேண்டியதாயிற்று. மேலும் அவர்கள் உள்ளூர் இந்து உயர் சாதியினருடன் சண்டையிட வேண்டியிருந்தது.  
இறுதியாக இந்திய அரசு 1956 ஆம் ஆண்டின் தொடக்கத்தில், அகதிகளாக இந்தியாவிற்கு வந்த நாமசூத்திரர்களை ஒடிசா மற்றும் மத்திய பிரதேசத்தின் பழங்குடிப் பகுதிகளில், 78,000 சதுர மைல் வசிப்பிடமற்ற நீர்ப்பாசன நிலங்களைக் கொண்ட ஒரு பிராந்தியத்தில் அவர்களை மறுவாழ்வு செய்யும் தண்டகரண்யா திட்டத்தை அறிவித்தது. மேலும் நாமசூத்திர மக்களில் பலருக்கு அசாம், பிகார், ஒடிசா மற்றும் அந்தமான் தீவுகளில் புனர்வாழ்வளிக்கப்பட்டது.
# நாமசூத்திரர்

## 2021 மேற்கு வங்காள சட்டமன்றத் தேர்தலில் நாமசூத்திர மக்களின் செல்வாக்கு

மேற்கு வங்களாத்தின் 6 நாடாளுமன்ற மக்களவைத் தொகுதிகளில் 1.75 கோடி மத்துவா மகாசபையின் நாமசூத்திர வாக்காளர்கள் இருப்பதாக கருதப்படுகிறது. 2021 மேற்கு வங்காள சட்டமன்றத் தேர்தலில் இவர்களது வாக்குகளைக் ஈர்ப்பதற்கு பாரதிய ஜனதா கட்சி மற்றும் மம்தா பானர்ஜியின் திரிணாமூல் காங்கிரசு முனைப்பு காட்டி வருகிறது.
# நாமசூத்திரர்

## இதனையும் காண்க

- அரிசந்த் தாகூர்
- மாத்துவ மகாசங்கம்
# மஹாந்த் பாலாக்நாத்

**மஹாந்த் பாலாக்நாத்** (*Mahant Balaknath*) என்பவர் இந்திய அரசியல்வாதி மற்றும் ராஜஸ்தானின் ஆல்வார் மக்களவைத் தொகுதியின் தற்போதைய நாடாளுமன்ற உறுப்பினர் ஆவார். இவர் பாபா மஸ்த்நாத் பல்கலைக்கழகத்தின் (பி.எம்.யூ) வேந்தராவார். இந்து மதத்தின் நாத சைவப் பிரிவின் 8வது தலைவர்/ மஹாந்த் ஆவார். 29 ஜூலை 2016 அன்று, யோகி ஆதித்யநாத் மற்றும் பாபா ராம்தேவ் ஆகியோர் கலந்து கொண்ட ஒரு விழாவில் மகந்த் சந்த்நாத் பாலாக்நாத்தை தனது வாரிசாக அறிவித்தார்.
# மஹாந்த் பாலாக்நாத்

## ஆரம்ப கால வாழ்க்கை

இவர் சிறு வயதிலேயே குருமுக் என்று பாபா கெதநாத்தால் பெயரிட்டார். இவர் 1985 முதல் 1991 வரை (6 வயது வரை) மத்சியேந்திர மகாராஜ் ஆசிரமத்தில் வசித்து வந்தார். அதன் பிறகு மஹந்த் சந்த்நாத்துடன் அஸ்தால் போஹர் மடத்திற்குச் சென்றார்.
# மஹாந்த் பாலாக்நாத்

## அரசியல் வாழ்க்கை

### மக்களவை உறுப்பின்ராக

ராஜஸ்தானின் ஆல்வாரில் இருந்து மக்களவைக்கான பாரதிய ஜனதா வேட்பாளராகப் பரிந்துரைக்கப்பட்ட இவர், 2019ஆம் ஆண்டு தேர்தலில் இந்திய தேசிய காங்கிரஸின் பன்வர் ஜிதேந்திர சிங்கை 3 லட்சம் வாக்குகள் வித்தியாசத்தில் தோற்கடித்து வெற்றி பெற்றார்.
# மஹாந்த் பாலாக்நாத்

## அரசியல் வாழ்க்கை

### சட்டப் பேரரவை உறுப்பினராக

2023 இராசத்தான் சட்டமன்றத் தேர்தலில் திஜரா சட்டமன்றத் தொகுதியில் இந்திய தேசிய காங்கிரசு கட்சி வேட்பாளர் இமரான் கானை எதிர்த்து போட்டியிட்டு வென்றார். எனவே தனது மக்களவை உறுப்பினர் பதவியை துறந்தார். இவர் இராஜஸ்தான் முதல்வராக பொறுப்பேற்கும் போட்டியில் உள்ளார்.
# பிரேமலதா அகர்வால்

**பிரேமலதா அகர்வால்** (Premlata Agrawal) (பிறப்பு 1963) உலகின் ஏழு மிக உயர்ந்த கண்டச் சிகரங்களான ஏழு கொடுமுடிகளை தொட்ட முதல் இந்தியப் பெண்ணாவார். மலையேற்றத்தில் இவர் செய்த சாதனைகளுக்காக இவருக்கு 2013ஆம் ஆண்டில் இந்திய அரசு பத்மசிறீ விருதையும் 2017 இல் டென்சிங் நோர்கே தேசிய சாதனை விருதையும் வழங்கியது . 20 மே 2011 அன்று, உலகின் மிக உயரமான சிகரமான எவரெசுட்டு சிகரத்தை (8,848 உயரம் மீட்டர் /29,029 அடி) எட்டிய வயதான இந்தியப் பெண்மணி என்ற பெருமையைப் பெற்றார். ஜம்மு-காஷ்மீரைச் சங்கீதா சிந்தி பகல் இவரது இந்தச் சாதனையை 19 மே 2018 அன்று முறியடித்து எவரெஸ்ட் சிகரத்தை 53 வயதில் எட்டிய மிக வயதான இந்தியப் பெண்மணி ஆனார். சார்கண்ட் மாநிலத்திலிருந்து எவரெஸ்ட் சிகரத்தை தொட்ட முதல் நபர் என்ற பெருமையையும் பெற்றார் .  
இதற்கு முன்பு, இவர் 2004இல் நேபாளத்தில் (20,600 அடி) தீவுச் சிகரத்தை அடையும் பயணத்தில் இருந்தார். 2006இல் காரகோரம் கணவாயையும் (18,300 அடி), சால்டோரோ காங்ரி (20,150 அடி) மலைச் சிகரத்தையும் அடைந்தார். 2007ஆம் ஆண்டில் முதல் இந்திய மகளிர் தார் பாலைவன பயணத்தில் பங்கேற்றார். மீண்டும் 2015இல்; குசராத்தின் புஜ் முதல் பஞ்சாபின் வாகா எல்லை (இந்திய-பாக்க்கித்தான் எல்லை) வரை 40 நாள் ஒட்டகப் பயணத்தையும் மேற்கொண்டார். இவரது சாதனைகள் லிம்கா சாதனைகள் புத்தகத்தில் இடம் பெற்றுள்ளன.
# பிரேமலதா அகர்வால்

## தொழில்

ஜம்சேத்பூரில் ஒரு மலையேறும் போட்டியில் பங்கேற்ற பின்னர், தனது 36 வயதில் மலையேற்றத்தைத் தொடங்கினார். பின்னர் 1984ஆம் ஆண்டில் எவரெஸ்ட் சிகரத்தை ஏறிய முதல் இந்தியப் பெண் பச்சேந்திரி பால் அவர்களால் பயிற்சியளிக்கப்பட்டார்  
இவர் தற்போது டாட்டா ஸ்டீல் நிறுவனத்தின் சாகச பிரிவில் ஒரு அதிகாரியாக பணிபுரிகிறார்.
# பிரேமலதா அகர்வால்

## ஏழு கொடுமுடிகள்

உலகின் ஏழு மிக உயர்ந்த கண்டச் சிகரங்களான ஏழு கொடுமுடிகளை தொட்ட விவரம்
| 1 | எவரெசுட்டு சிகரம் | ஆசியா | மே 20, 2011 |  |
| --- | --- | --- | --- | --- |
| 2 | அக்கோன்காகுவா | தென் அமெரிக்கா | பிப்ரவரி 10, 2012 |  |
| 3 | டெனாலி | வட அமெரிக்கா | மே 23, 2013 |  |
| 4 | கிளிமஞ்சாரோ மலை | ஆப்பிரிக்கா | சூன் 6, 2008 |  |
| 5 | எல்ப்ரஸ் மலை | ஐரோப்பா | ஆகத்து 12, 2012 |  |
| 6 | வின்சன் மலைத்திரள் | அந்தாட்டிக்கா | சனவரி 5, 2013 |  |
| 7 | புன்கக் ஜெயா | ஆத்திரேலியா | அக்டோபர் 22, 2013 | } |
# பிரேமலதா அகர்வால்

## சொந்த வாழ்க்கை

இவர் மேற்கு வங்காளத்தின் டார்ஜீலிங்கைப் பூர்வீகமாகக் கொண்டவர். இவரது தந்தை ராமவ்தார் கார்க் ஒரு தொழிலதிபர். தற்போது பிரேம்லதா டாடா ஸ்டீல் நிறுவனத்தில் ஒரு அதிகாரியாக பணிபுரிந்து வருகிறார். மேலும் மாநிலத்தின் கிழக்கு சிங்பூம் மாவட்டத்தில் ஜுக்சலை நகரில் வசித்து வருகிறார். இவர்,மூத்த பத்திரிகையாளரான விமல் அகர்வால் என்பவரை மணந்தார். தம்பதியருக்கு இரண்டு மகள்கள் உள்ளனர்.
# பிரேமலதா அகர்வால்

## ஊடகங்களில்

இவர், 2012ஆம் ஆண்டில் இண்டியாடைம்ஸ். காம் என்ற இணைய தளத்தின் இந்தியாவின் சிறந்த பெண் சாதனையாளர்கள் பட்டியலில் இடம் பெற்றார். சமீபத்தில், டாடா உப்பு விளம்பரத்தின் இந்தியாவின் வலிமையான இரும்புப் பெண்களுக்கு வணக்கம் செலுத்தும் நிகழ்படத்தில் இவர் இடம்பெற்றார்.
# பாபா மஸ்த்நாத் பல்கலைக்கழகம்

**பாபா மஸ்த்நாத் பல்கலைக்கழகம்**(*Baba Mastnath University*-**BMU)** அரியானாவில் உள்ள தனியார் பல்கலைக்கழகமாகும். இது ரோத்தக் நகரத்திலிருந்து 5 கி.மீ தூரத்திலும் டெல்லி-ரோத்தக் தேசிய நெடுஞ்சாலை 10 இல் உள்ள எம்.டி பல்கலைக்கழக வளாகத்திலிருந்து 1 கி.மீ. தொலைவில் உள்ளது.
# பாபா மஸ்த்நாத் பல்கலைக்கழகம்

## கல்விப்புலம்

இப்பல்கலைக்கழகத்தில் இளநிலை, முதுநிலை பட்டப்படிப்புகள், ஆயுர்வேதம் (பிஏஎம்எஸ்), இயன்முறை மருத்துவம், செவிலியர், அறிவியல், மருந்தியல், மானுடவியல், மேலாண்மை மற்றும் வர்த்தகம், சட்டம், இயற்கை மருத்துவம் மற்றும் யோக அறிவியல், பொறியியல், கல்வியியல், வெகுஜன ஊடகங்கள், கணினி அறிவியல், இந்தி போன்ற துறைகளில் வழங்கப்படுகிறது. பல துறையில் முனைவர் பட்ட ஆய்வுகளும் நடைபெறுகிறது. சமஸ்கிருதம் மற்றும் ஆங்கிலம், சமூகப்பணி, மருத்துவம் மற்றும் மருந்த்துவம் சார்ந்த படிப்புகளும் உள்ளன.
# பாபா மஸ்த்நாத் பல்கலைக்கழகம்

## கல்விப்புலம்

### அங்கீகாரம்

பாபா மஸ்த்நாத் பல்கலைக்கழகம் தில்லியில் உள்ள பல்கலைக்கழக நிதிநல்கைக் குழுவினால் அங்கீகரிக்கப்பட்ட பல்கலைக்கழகம் ஆகும். இது ஹரியானா தனியார் பல்கலைக்கழக சட்டம், 2006இன் கீழ் நிறுவப்பட்டுள்ளது.
# பாபா மஸ்த்நாத் பல்கலைக்கழகம்

## துறைகள்/கல்விப்புலம்

- ஆயுர்வேதம்
- இயன்முறை மருத்துவம்
- செவிலியர் கல்வி
- அறிவியல்
- மருந்தியல்
- மானுடவியல்
- மேலாண்மை மற்றும் வர்த்தகம்
- சட்டம்
- கல்வித்துறை
- இயற்கை மருத்துவம் மற்றும் யோக அறிவியல்
- பொறியியல்
# சோபராஜ்

**சோபராஜ்** (*Shobaraj*) என்பவர் ஒரு இந்திய நடிகராவார். இவர் பெரும்பாலும் கன்னட திரைத்துறையில் இயங்கிவருகிறார. இவரது குறிப்பிடத்தக்க படங்களாக *எஜமானா* (2000), *ஷபத்தவேதி* (2000), *போலீஸ் ஸ்டோரி* (1996), *சாங்லியானா -3* (1997) ஆகியவை ஆகும்.
# சோபராஜ்

## தொழில்

சோபராஜ் 250 க்கும் மேற்பட்ட கன்னட படங்களில் நடித்துள்ளார்.
# சோபராஜ்

## தேர்ந்தெடுக்கப்பட்ட திரைப்படவியல்

; கன்னடம்  
- கிராந்திவேரா சங்கோலி ராயண்ணா (2012) ... பண்டாரி பாபு
- ஸ்ரீ சவுடேஸ்வரி தேவி மஹிம் (2012)
- போலீஸ் ஸ்டோரி (2007)
- அய்யா (2005)
- வர்ஷா (2005)
- வால்மீகி (2005) ... தேசாய்
- டேடி சோமா (2005) ... பாபராஜ்
- சுந்தராகலி (2006)
- சுவாமி (2005) ... பரமாஷிவா
- மௌரியா (2004)
- ஹிருதயவந்தா (2003)
- சிம்ஹத்ரியா சிம்ஹா (2002)
- பாவா பாமைடா (2001)
- கலேட் அலியந்தரு (2000)
- சினேகலோகா (1999)
- போலீஸ் ஸ்டோரி (1996)
- பங்கரதா கலாஷா (1995)
- லாக்கப் டெத் (1994)
- கோலிபார் (1993)
- சைத்ரதா பிரேமாஞ்சலி (1990)  
;தமிழ்  
- ஜெய் சூர்யா (2004)
- வீராப்பு (2007)
- மச்சக்காரன் (2007)
- சந்தித்ததும் சிந்தித்ததும் (2013)
# கடல்வாழ் ஊர்வன

(மேல் இடது)
கடல் ஆமை (மேல் வலது)
கடற்பேரோந்தி (கீழ் இடது)
கடல் பாம்பு (கீழ் வலது)]]
**கடல்வாழ் ஊர்வன** (*Marine reptile*) என்பது கடல் வாழ்விடத்தில் வாழும் ஊர்வன ஆகும். இவை கடல் சூழலில் நீர் வாழ் அல்லது அரைவாசி வாழ்க்கைக்கு ஏற்ற தகவமைப்புகளுடன் தம்மை மாற்றியமைத்துக்கொண்டுள்ளன.  
ஆரம்பக் கால கடல்வாழ் ஊர்வன பேர்மியன் காலகட்டத்தில் பேலியோசூயிக் சகாப்தத்தில் தோன்றின. மீசோசூயிக் காலத்தில், பல ஊர்வன குழுக்கள் கடல் வாழ்க்கைக்கு ஏற்றவையாக மாறின, இதில் இச்தியோசர்கள், பிளீசியோசர்கள் (இந்த இரண்டு வரிசைகளும் "எனலியோசாரியா" குழுவில் ஒன்றுபட்டதாகக் கருதப்பட்டது) போன்ற பழக்கமான கிளாட்கள் அடங்கும். மொசாசர்கள், நோத்தோசர்கள், ப்ளாக்கோடோன்ட்கள், கடல் ஆமைகள், தாலடோசர்கள் மற்றும் தாலடோசூசியர்கள் அடங்கும். கிரீத்தேசியக் கால<nowiki/>முடிவில் இனவழிப்பு நிகழ்விற்குப்பின் கடல்வாழ் ஊர்வன குறைவான எண்ணிக்கையிலிருந்தன. ஆனால் ஆரம்பக்கால சீனோசூயிக்கில் "உண்மையான" கடலாமைகள், போத்ரெமிடிட்கள், பாலியோபிட் பாம்புகள், சோரிஸ்டோடெரா போன்ற *சைமொடொசாரசு* மற்றும் டைரொசாரிடு குரோகோடைலொமார்ப்சு எண்ணிக்கையில் அதிக இனங்களாகக் காணப்பட்டன. பல்வேறு வகையான கடல் கேவியாலிட் முதலைகள் சமீபத்தில் பிந்தைய மியோசீன் போலப் பரவலாகக் காணப்பட்டன.  
தற்போது ஏறத்தாழ 12000 ஊர்வன சிற்றினங்கள் மற்றும் துணை சிற்றினங்கள் உள்ளன. ஆனால் இவற்றில் 100 இனங்கள் மட்டுமே கடல்வாழ் ஊர்வன என வகைப்படுத்தப்படுகின்றன. தற்கால கடல் வாழ் ஊர்வனவற்றில் கடற்பேரோந்தி, கடல் பாம்புகள், கடலாமைகள் மற்றும் உப்புநீர் முதலைகள் அடங்கும்.  
இக்தியோசர்கள், பிளீசியோசர்கள், மெட்ரியோஹைஞ்சிட் தாலடோசுசியன்கள், மற்றும் மொசாசர்கள் போன்ற சில கடல் ஊர்வன, கடல்வாழ் வாழ்க்கை முறைக்கு ஏற்றவாறு மாறியுள்ளன. இவை நிலத்தில் இறங்க இயலாது மற்றும் குட்டிகளைத் தண்ணீரில் ஈன்று எடுக்கின்றன. கடல் ஆமைகள் மற்றும் உப்பு நீர் முதலைகள் போன்றவை கரைக்குத் திரும்பி முட்டையிடுகின்றன. சில கடல்வாழ் ஊர்வன அவ்வப்போது ஓய்வெடுக்கச் சுகமாகக் குளிர்காய நிலத்திற்கு வருகின்றன.
# கடல்வாழ் ஊர்வன

## வாழும் ஊர்வன

(*எரெட்மோகெலிசு இம்ப்ரிகேட்டா* )]]  
- **கடல் ஆமைகள்:** தற்போதுள்ள ஏழு கடல் ஆமை சிற்றினங்கள் உள்ளன. இவை பெரும்பாலும் வெப்பமண்டல மற்றும் மிதவெப்பமண்டல கடற்கரையோரங்களில் வாழ்கின்றன. இருப்பினும் சில நீண்ட தூரத்திற்குக் குடிபெயர்ந்து எசுக்காண்டினாவியா வரை வடக்கே பயணிப்பதாக அறியப்படுகிறது. கடல் ஆமைகள் பெரும்பாலும் தனித்த வகை விலங்குகளாக இருக்கின்றன. இருப்பினும் சில இனப்பெருக்க காலங்களில் குழுவாகக் கூடுகின்றன. ஏழு ஆமை இனங்கள் மட்டுமே கடல் சார்ந்தவை என்றாலும், பல ஆமைகள் உப்புநீரிலும் வாழ்கின்றன.
- **கடற் பாம்புகள்** : கடல் ஊர்வனவற்றில் மிகுதியாக, 60க்கும் மேற்பட்ட வெவ்வேறு வகையான கடற் பாம்புகள் உள்ளன. அவை இந்திய மற்றும் பசிபிக் பெருங்கடல்களின் வெப்பமண்டல மற்றும் மிதவெப்பமண்டல நீரில் வாழ்கின்றன. இருப்பினும் மிகக் குறைந்த அறிக்கைகள், இவை அத்திலாந்திக்குப் பெருங்கடலில் காணப்படுவதாகக் கூறுகின்றன. கடல் பாம்புகள் நச்சுத்தன்மை வாய்ந்தவை. கடற்பாம்புக் கடி ஆபத்தானது என்று அறியப்படுகிறது. இருப்பினும் பொதுவாக இவை தூண்டப்படும்போது மட்டுமே கடிக்கின்றன. பெரும்பாலும் மிகக் குறைந்த, அபாயகரமான அளவிலான நச்சினை மட்டுமே செலுத்துகின்றன. கடல் பாம்புகள் நிலப்பரப்பு பாம்புகளிலிருந்து செங்குத்தாகத் தட்டையான வால் மூலம் வேறுபடுகின்றன.
- **கடற்பேரோந்தி:** கடல் பேரோந்தி (இகுவான்கள்) கலாபகசுத் தீவுகளில் மட்டுமே வாழ்கின்றன. இவை கடல் வாழ் உயிரினங்களுக்கான பண்பினை முழுமையாகத் தழுவவில்லை. இவை கடல் தாவரங்களை மட்டுமே பிரத்தியோக உணவாக உண்ணுகின்றன. தண்ணீரில் அதிக நேரத்தைச் செலவிடுகின்றன என்றாலும், அவை நிலத்தில் கூடு கட்டுகின்றன; உடல் வெப்பநிலையை அதிகரிக்கச் சூரியக் குழியல் மேற்கொள்கின்றன. இவை நிலத்திற்கு வரும் போது நிலப்பரப்பு கொன்றுண்ணிகளால் வேட்டையாடப்படுகின்றன.
- **உப்பு நீர்** மற்றும் **அமெரிக்க முதலைகள்**: தற்போதுள்ள முதலைகளில் எதுவும் உண்மையிலேயே கடல் இல்லை; இருப்பினும், உப்பு நீர் முதலை (*குரோகோடைலசு போரோசசு*) உப்புநீரின் வசிப்பிடத்திற்கான தழுவல்களைக் கொண்டுள்ளது. இவை தென்கிழக்காசியா மற்றும் ஆத்திரேலியாவின் உப்புநீரில் வாழ்கிறது. உப்பு நீர் முதலைகள் தங்கள் உடலில் உள்ள அதிகப்படியான உப்பைச் சிறப்பு உப்பு சுரப்பிகள் மூலம் வெளியேற்றுகின்றன. இவை முதலைகளில் மிகப்பெரிய இனங்களும் மிகப்பெரிய ஊர்வன எனப் பெருமைப் பெறுகின்றன. இவை ஆறு மீட்டர் நீளம் வரை வளரக்கூடியவை. அமெரிக்க முதலைகள் (*குரோகோடைலசு* *அக்குட்டசு*) நன்னீர் வாழ்விடங்களை விட உப்பு நீரையே விரும்புகின்றன.
# கடல்வாழ் ஊர்வன

## அழிந்துபோன குழுக்கள்

- **இக்தியோசார்கள்:** கடல் வாழ் ஊர்வனவாக இருந்தன. இவை டால்பின் போன்ற உடல் வடிவத்துடன் மீசோசோயிக் காலத்தில் செழித்து வளர்ந்தன.
- **சாரோப்டெடிஜியன்கள்:** என்பது துடுப்பு அடிப்படையிலான நீர் வாழ் ஊர்வன. துடுப்புகள் நீந்துவதற்குப் பயன்படுகின்றன. இந்த குழுவில் பிளேசியோசர்கள், நோத்தோசார்கள் மற்றும் பிளாக்கோடோன்ட்கள் உள்ளன.
- **மொசாசர்கள்:** பெரிய, நீர் வாழ் செதிலூரிகள் (நவீனக்கால பல்லிகள் மற்றும் பாம்புகளின் உறவினர்கள்) கிரெட்டேசியசு காலத்தின் முடிவில் கடலில் வேட்டையாடி, ஆதிக்கம் செலுத்திய ஊர்வனவாக இருந்தன.
- **தாலாட்டோசாரசு:** இவை நீர் அல்லது பகுதி நீர் வாழ்வன. நிச்சயமற்ற டையாப்சிட் உயிரினக் கிளையாக இது வைக்கப்பட்டது. இதில் தாலாடோசாரோய்டு எனும் துணைக்குழு கீழ்நோக்கிய நீள மூக்கு, நொறுக்கக்கூடிய பல்வகைக்கும் பெயர் பெற்றவை.
# கடல்வாழ் ஊர்வன

## பாதுகாப்பு

கடல் ஊர்வனவற்றில் பெரும்பாலான இனங்கள் அருகிய இனமாகக் கருதப்படுகின்றன. கடலோர நிலங்களில் கூடு கட்டும் ஆமையின் வாழ்விடம் அழிதல், சுரண்டல் மற்றும் கடல் மீன்பிடித்தல் ஆபத்தில் உள்ளன. வணிகச் சுரண்டல் (தோல்களின் விற்பனை) மற்றும் ஆசியாவில் கடல்நீர் மாசுபாடு காரணமாகக் பல வகையான கடல் பாம்புகள் அச்சுறுத்தப்படுகின்றன அல்லது ஆபத்தில் உள்ளன. கடல் இகுவான்கள் மட்டுப்படுத்தப்பட்ட வாழ்விட வரம்பின் காரணமாக அச்சுறுத்தப்படுகின்றன. உப்பு நீர் முதலைகள் அழிவதற்கான ஆபத்து குறைந்த இனமாக உள்ளது.
# முலைக்காம்பு நிறமேற்றம்

**முலைக்காம்பு நிறமேற்றம்** (*Nipple pigmentation*) அல்லது **சிற்றிட நிறமேற்றம்** என்பது முலைக்காம்பு அல்லது முலைக்காம்பினைச் சுற்றிய இடம் கருமையடைதலை குறிக்கும். இது ஈஸ்ட்ரோஜன்களின் விளைவாக அளவு சார்ந்து தூண்டப்படுகிறது. பொதுவாகக் கருத்தரிப்பு மற்றும் தாய்ப்பாலூட்டும் போது அல்லது அதிக அளவிலான ஈஸ்ட்ரோஜன் சிகிச்சையின் பக்க விளைவுகளாக ஏற்படுகிறது.
# கே. இராஜேஸ்வர்

**கே. இராஜேஸ்வர்** (*K. Rajeshwar*) என்பவர் ஓர் இந்திய திரைப்பட இயக்குநர் ஆவார். இவர் தமிழ் படங்களில் இயங்கிவருகிறார். இவர் 1990களில் தீவிரமாக திரைப்பட இயக்குநராகவும், எழுத்தாளராகவும் செயல்பட்டார். இவர் பெரும்பாலும் பிரதாப் போத்தனுடன் இணைந்து செயல்பட்டார்.
# கே. இராஜேஸ்வர்

## தொழில்

இராஜேஸ்வர் மும்பையில் வளர்ந்தார், இவரது தந்தை அங்கு வணிகத்தில் ஈடுபட்டிருந்தார். இராஜேஸ்வர் திரைப்படங்களில் ஆர்வம் கோண்டவராக இருந்தார். திருநெல்வேலியில் கல்வி பயின்ற இவர், பொருளாதாரம் பயில சென்னை இலயோலா கல்லூரியில் சேர்ந்தார். கல்லூரியில் பயின்ற காலத்தில், துணுக்கு மற்றும் நாடகங்கள் எழுதுவதில் தீவிரமாக ஈடுபட்டார். பின்னர் திரைப்படத்திலும், எழுத்திலும் ஆர்வம் கொண்டார். இவர் சென்னைத் திரைப்படக் கல்லூரியில் சேர்ந்தார். இராஜேஸ்வர், சோமசுந்தரேஷ்வர் என்ற பெயரில் திரைக்கதை எழுத்தாளராக தனது வாழ்க்கையைத் தொடங்கினார். இவரது முதல் திரைக்கதை *அவள் அப்படித்தான்* (1978). இவரது கல்லூரி மூத்த மாணவரான சி. ருத்ரைய்யா ஒரு சிறுகதையை அடிப்படையாகக் கொண்டு இரசினிகாந்து மற்றும் கமல்ஹாசன் ஆகியோர் நடித்த முழு நீள திரைப்படத்தை உருவாக்கினார். இப்படம் வெளியானதும், விமர்சன ரீதியான பாராட்டைப் பெற்றது. மேலும் இது எல்லா காலத்திலும் மிகச்சிறந்த தமிழ் படங்களில் ஒன்றாக கருதப்படுகிறது. அதன்பிறகு காதல் நாடகங்களான *பன்னீர் புஷ்பங்கள்* (1981), *கடலோரக் கவிதைகள்* (1986), *சொல்ல துடிக்குது மனசு* (1988) உள்ளிட்ட வெற்றிப் படங்களுக்கு திரைக்கதைகளையும் எழுதினார். அந்த காலகட்டத்தில் சோமாசுந்தர் என்ற பெயர் கொண்ட இயக்குனரிடமிருந்து இவரை வேறுபடுத்த விரும்பிய பாரதிராஜாவின் வற்புறுத்தலைத் தொடர்ந்து இவர் தனது திரைப் பெயரை இராஜேஸ்வர் என்று மாற்றிக்கொண்டார்.  
கமல்ஹாசன் நடித்த வெற்றிப் படமான *வெற்றி விழா* படத்திற்கு திரைக்கதை எழுதி பாராட்டுகளைப் பெற்றார். இதன் பின்னர் இவர் நியாயத் தராசு (1989) படத்தின் வழியாக இயக்குநராக அறிமுகமானார். இப்படமானது தமிழ்நாடு அரசின் சிறந்த திரைப்படத்திற்கான விருதில் இரண்டாவது பரிசை பெற்றது. இப்படம் மலையாளத் திரைப்படமான *பஞ்சாக்னி*யின் மறு ஆக்கம் ஆகும். மேலும் இப்படத்திற்கு மு. கருணாநிதி திரைக்கதை எழுதி இருந்தார். பின்னர், கார்த்திக் நாயகனாக நடித்த *இதயத் தாமரை*, *அமரன்* ஆகிய வெற்றிப் படங்களை இயக்கினார். பின்னர் பிரதாப் போத்தானின் *சீவலப்பேரி பாண்டி* (1994) படத்திற்கு திரைக்கதை எழுதினார். சுவேதா மேனன் நடிக்க 1996ஆம் ஆண்டிலேயே *கோவில்பட்டி வீரலட்சுமி* என்ற பெயரில் ஒரு படத்தை எடுக்கத் திட்டமிட்டார், ஆனால் இந்த படத்திற்கு தயாரிப்பாளர் கிடைக்கவில்லை. பிந்தைய அந்த இரண்டு படங்களும் நிஜமாக வாழ்ந்த கதாபாத்திரங்களை அடிப்பபடையாக கொண்டவை. அந்த காதாபாத்திரங்களால் ஈர்க்கப்பட்டு, இராஜேஷ்வர் அந்தந்த கிராமங்களுக்குச் சென்று ஆராய்ந்து திரைக்கதை எழுத நீண்ட காலத்தை எடுத்துக்கொண்டார். இராஜேஸ்வர் 2007ஆம் ஆண்டில் *மல்லிகை மலரே* என்ற பெயரில் ஒரு படத்தை அறிவித்தார். அப்படத்தில் , நமீதா ஐந்து வேடங்களில் நடிக்கிறார் எனப்பட்டது, ஆனால் படம் எடுக்கப்படவில்லை. ஸ்ரீகாந்த், நமீதா, ஸ்ருதி மராத்தே ஆகியோரைக் நடிக்க *இந்திர விழா* படத்தை இயக்க 2009இல் மீண்டும் வந்தார், இருப்பினும் இந்த படம் வெளியிடப்பட்டு மோசமான விமர்சனங்களைப் பெற்றது. இராஜேஷ்வர் *அஜப் பிரேம் கி கசாப் கஹானி* என்ற இந்தித் திரைப்படத்திற்கான கதையை ராஜ்குமார் சந்தோஷியுடன் இணைந்து எழுதினார். அப்படத்தின் தமிழ் மறு ஆக்கமாக 2010ஆம் ஆண்டில், *திடீர் நகரில் ஓரு காதல் கானா* என்ற பெயரிலான படத்தில் தனது மகன் *ரஞ்சன்* முக்கியக் கதாபாத்திரத்தில் நடிக்க தான் இயக்க இருப்பதாக அறிவித்தார். படத்தின் தயாரிப்புப் பணிகள் தொடங்கியது, ஆனால் வெளிவரவில்லை. 2015ஆம் ஆண்டில், தன் மகன் நடிக்க இன்னொருவர் இந்த படத்தை எடுக்க உள்ளதாகவும், அது தயாரிப்புக்கு முந்தைய கட்டத்தில் இருப்பதாகவும் அறிவித்தார்.
# கே. இராஜேஸ்வர்

## திரைப்படவியல்

### இயக்குநராக

| 1989 | *நியாயத் தராசு* | 3 வது - சிறந்த படத்திற்கான தமிழ்நாடு அரசின் திரைப்பட விருது |
| --- | --- | --- |
| 1990 | *இதயத் தாமரை* |  |
| 1992 | *அமரன்* |  |
| 1996 | *துறைமுகம்* |  |
| 2000 | *அதே மனிதன்* |  |
| 2003 | *கோவில்பட்டி வீரலட்சுமி* |  |
| 2009 | *இந்திர விழா* |  |
# கே. இராஜேஸ்வர்

## திரைப்படவியல்

### எழுத்தாளராக

- *அவள் அப்படித்தான்* (1978)
- *பன்னீர் புஷ்பங்கள்* (1981)
- *ஏழாவது மனிதன்* (1982)
- *மீண்டும் ஓரு காதல் கதை* (1985)
- *கடலோரக் கவிதைகள்* (1986)
- *துளசி* (1987)
- *சொல்ல துடிக்குது மனசு* (1988)
- *வெற்றி விழா* (1989)
- *சீவலப்பேரி பாண்டி* (1994)
- *அஜாப் பிரேம் கி கசாப் கஹானி* (2009; இந்தி)
# கே. இராஜேஸ்வர்

## திரைப்படவியல்

### பாடல் வரிகள்

- *துறைமுகம்* (அனைத்து பாடல்களும்)
# கேப்டனின் மர பாம்பு

**கேப்டனின் மர பாம்பு** (*Captain's wood snake*) அல்லது **கேப்டனின் சைலோபிசு** (*சைலோபிசு கேப்டனி*) என்பது 2007இல் விவரிக்கப்பட்ட பாம்பு சிற்றினங்களுள் ஒன்று. இது இந்தியாவில் மட்டுமே காணக்கூடிய அகணிய உயிரியாகும்.
# கேப்டனின் மர பாம்பு

## புவியியல் வரம்பு

இந்த ஹோலோடைப் கேரள மாநிலத்தில் உள்ள கோட்டயம் மாவட்டத்தில் உள்ள கானம் நகரில் 2000ஆம் ஆண்டில் கண்டுபிடிக்கப்பட்டது. உயரம் குறைவான மேற்குத் தொடர்ச்சி மலையின் தெற்குப் பகுதியின் பாலக்காட்டுக் கணவாய் பகுதியில் இந்த பாம்பு இருப்பது பதிவு செய்யப்பட்டுள்ளது.
# சைலோபிசு பெரோடெடி

***சைலோபிசு பெரோடெடி*** (*Xylophis perroteti*) **பெரோடெட்சு மலைப் பாம்பு** மற்றும் **வரியிடப்பட்ட குறுகிய தலைப் பாம்பு** என்று பொதுவாக அழைக்கப்படும் இந்த மரப்பாம்பு பரேடே குடும்பத்தினைச் சார்ந்தது. இந்த இனம் இந்தியாவின் மேற்குத் தொடர்ச்சி மலையில் மட்டுமே காணப்படுகிறது.
# சைலோபிசு பெரோடெடி

## சொற்பிறப்பியல்

இந்த பாம்பின் சிற்றினப்பெயர் *பெரோடெடி* மற்றும் பொதுப்பெயர் பெரோடெட் பிரான்சு நாட்டினைச் சார்ந்த இயற்கை வரலாற்று அறிஞர் ஜார்ஜ் சாமுவேல் பெட்ரோட் நினைவாக இடப்பட்டன.
# சைலோபிசு பெரோடெடி

## புவியியல் வரம்பு

*சை. பெரோடெடி* இந்திய மாநிலங்களான கேரளா மற்றும் தமிழ்நாட்டிலுள்ள மேற்குத் தொடர்ச்சி மலைகளில் காணப்படுகிறது.
# சைலோபிசு பெரோடெடி

## வாழ்விடம்

*சை. பெரோடெடியின்* இயற்கையான வாழ்விடம் உயரத்தில் காணப்படும் மலைக் காடுகளாகும்.
# சைலோபிசு பெரோடெடி

## இனப்பெருக்கம்

இவை முட்டையிட்டு குஞ்சு பொரிக்கும் வகையினைச் சார்ந்தது.
# நைக்டிபாட்ராச்சசு

***நைக்டிபாட்ராச்சசு*** (*Nyctibatrachus*) என்பது தென்னிந்தியாவின் மேற்குத் தொடர்ச்சி மலைகளில் மட்டுமே காணப்படும் தவளைகளின் ஒரு பேரினமாகும். இத்தவளைகளின் பொதுவான பெயர் **இரவுத் தவளைகள்**. இவற்றின் விலங்கியல் பெயர் இத்தவளைகளின் பழக்கவழக்கங்களையும் இத்தவளைகளின் இருண்ட நிறத்தையும் குறிக்கும் வகையில் "இரவுத் தவளை" என்றும் பொருள்படும். நைக்டிபாட்ராச்சினே ஒற்றைத் துணைக்குடும்பத்தின் வாழும் உயிரிகள் இவையேயாகும்.
# நைக்டிபாட்ராச்சசு

## விளக்கம்

*நைக்டிபட்ராச்சசு* பேரினத்தின் கீழ் வரும் சிற்றினங்களின் வலிமையான உடலிக் கொண்டுள்ளன. மூக்கின் நுனியிலிருந்து குதம் வரை உடல் நீளமானது 13 மிமீ முதல் (13 மி.மீ. நைக்டிபட்ராச்சசு ரோபின்மோரே) 84 மிமீ நீளமுடையது *(நைக்டிபட்ராச்சசு கர்னாடகாகென்சிசு*). இவை மறைக்கப்பட்ட செவிப்பறையினையும், நீளமான தோல் மடிப்புகளுடன் கூடிய முதுகுபுற தடிப்பும், தொடை சுரப்பிகள் மற்றும் விரிவாக்கப்பட்ட விரல் மற்றும் கால்விரல்கள் தட்டுகள் கொண்டுள்ளன. இவை மலைப்பாங்கான பசுமையான காடுகளில் உள்ள நீரோடைகளுக்கு அருகில் வாழ்கின்றன. இவை இரவாடுதல் வகையின. *நைக்டிபட்ராச்சசு குமாயுனி* தவிர ஏனைய இனங்களில் ஆண் பெண் தவளைத் தழுவி இனப்பெருக்கம் கொள்கின்றன. *நை. குமாயுனி* இடும் முட்டைகள் மீது ஆண் தவளைகள் தனது இனசெல்களை இட நகர்ந்து செல்லும்.</small>
- *நைக்டிபட்ராச்சசு கெம்போலியென்சிசு* <small>(ராவ், 1937)</small>
- *நைக்டிபட்ராச்சசு கும்பரா* <small>குருராஜா, தினேசு, பிரிதி, மற்றும் ரவிகாந்த், 2014</small>
- *நைக்டிபாட்ராச்சசு மேஜர்* <small>பெளலஞ்சர், 1882 - மலபார் இரவு தவளை</small>
- *நைக்டிபட்ராச்சசு மனலாரி* <small>கார்க், 2017</small>
- *நைக்டிபட்ராச்சசு மெவாசிங்கி* <small>கிருதா, தகானுகர், மற்றும் மோலூர், 2017</small>
- *நைக்டிபட்ராச்சசு மினிமசு* <small>பிஜு, வான் போக்சுலேர், கிரி, ரோலண்ட்ஸ், நாகராஜு, மற்றும் போசுயிட், 2007</small>
- *நைக்டிபட்ராச்சசு மைனர்* <small>இங்கர், சாபர், கோசி மற்றும் பாக்டே, 1984</small>
- *நைக்டிபட்ராச்சசு பெரியார்* <small>பிஜு மற்றும் பலர்., 2011</small></small>
- *நைக்டிபட்ராச்சசு பெட்ரீயசு* <small>தாசு மற்றும் குண்டே, 2005</small>
- *நைக்டிபட்ராச்சசு பிள்ளை* <small>பிஜு மற்றும் பலர், 2011</small></small>
- *நைக்டிபட்ராச்சசு பூச்சா* <small>பிஜு மற்றும் பலர், 2011</small></small>
- *நைக்டிபட்ராச்சசு புலிவிஜயானி* <small>கார்க், 2017</small>
- *நைக்டிபட்ராச்சசு ராட்க்ளிபி* <small>கார்க், 2017</small>
- *நைக்டிபட்ராச்சசு ராபின்மூரி* <small>கார்க், 2017</small>
- *நைக்டிபட்ராச்சசு சபரிமலை* <small>கார்க், 2017</small>
- *நைக்டிபட்ராச்சசு சான்டிபலசுட்ரிசு* <small>ராவ், 1920</small>
- *நைக்டிபட்ராச்சசு சீரடி* <small>பிஜு மற்றும் பலர், 2011</small></small>
- *நைக்டிபட்ராச்சசு சில்வாடிகசு* <small>ராவ், 1937 -</small> வன இரவு தவளை
- *நைக்டிபட்ராச்சசு வசந்தி* <small>இரவிச்சந்திரன், 1997</small>
- *நைக்டிபட்ராச்சசு விரிஜெயுனி* <small>பிஜூ மற்றும் பலர், 2011</small></small> -வியுபி இரவு தவளை
- *நைக்டிபட்ராச்சசு வெபில்லா* <small>கார்க், 2017</small>
# போடோ கலாச்சாரம்

**போடோ கலாச்சாரம்** (Boro culture) என்பது வடகிழக்கு இந்தியாவின் அசாம் மாநிலத்தில் வாழும் போடோ பழங்குடியினரின் கலாச்சாரமாகும். நீண்ட காலமாக, போடோக்கள் விவசாயத்தில் ஈடுபடுபவர்களாக இருந்து வருகிறார்கள். மீன்பிடி தொழில், கோழி வளர்ப்பு, பன்றி இறைச்சி, நெல் பயிரிடுதல், சணல் சாகுபடி , பாக்கு மரம் வளர்ப்பது போன்ற வலுவான பாரம்பரியத்துடன் இருந்து வருகிறார்கள். பாரம்பரிய உடைகள் போன்றே அவர்கள் தங்கள் ஆடைகளை புதிதாக உருவாக்குகிறார்கள். சமீபத்திய ஆண்டுகளில், பிரம்ம தர்மத்தின் கீழ் சமீபத்திய சமூக சீர்திருத்தங்களாலும், கிறிஸ்தவத்தின் பரவல் ஆகியவற்றாலும் இவர்கள் பாதிக்கப்பட்டுள்ளனர்.
# போடோ கலாச்சாரம்

## மதம்

போடோக்கள் பத்தூயிசம், போரோ பிரம்ம தர்மம், சைவ சமயம் ஆகியவற்றைப் பின்பற்றுகிறார்கள். ஒரு சிலர், முக்கியமாக பாப்டிஸ்டுகள் கிறிஸ்தவத்தை கடைப்பிடிக்கின்றனர்.
# போடோ கலாச்சாரம்

## இசையும் நடனமும்

### பாகுரும்பா

பிவிசாகு பெண்கள்]]
போடோக்கள் பாரம்பரியமாக பாகுரும்பா என்ற நடனமாடுகின்றனர். இந்த நடனத்துடன் பாகுரும்பா பாடலும் இடம் பெறுகிறது. மேலும், இரணச்சண்டி, கோரை தப்ரைனை, தாவோ திவி லவ்ங்னாய், குவிஜெமா ஹன்னாய், மவ்சக்லாங்நாய் போன்ற சுமார் 15லிருந்து 18 வகையான கெராய் நடனங்கள் உள்ளன.
# போடோ கலாச்சாரம்

## இசையும் நடனமும்

### இசைக் கருவிகள்

காம், சிபுங், செர்ஜா, ஜோதா, ஜப்ஸ்ரிங், கவாங், பிங்கி, ரீஜ். போன்ற பல வேறுபட்ட இசைக்கருவிகளை இவர்கள் பயன்படுத்துகிறார்கள்.  
சிபுங் : இது ஒரு நீண்ட மூங்கில் புல்லாங்குழல் ஆகும். இது வட இந்திய புல்லாங்குழலில் இருப்பது போலல்லாமல் ஆறு துளைக்களுக்கு பதிலாக ஐந்து துளைகளை மட்டுமே கொண்டுள்ளது. மேலும் அதை விட மிக நீளமானது. ஆனால் இது மிகவும் குறைந்த தொனியை உருவாக்குகிறது.  
செர்ஜா : இது வயலின் போன்ற கருவியாகும். இது ஒரு வட்டமான உடலைக் கொண்டுள்ளது. மேலும் முன்னோக்கி வளைந்திருக்கும்.  
கவாங் : இது மூங்கில் குச்சிகளைக் கொண்டு கைகளால் தட்டப்படும் இரண்டு பகுதிகளைக் கொண்ட ஒரு இசைக் கருவியாகும்.  
காம் : இது மரம் மற்றும் ஆட்டின் தோலால் ஆன நீண்ட முரசாகும்.
# போடோ கலாச்சாரம்

## உணவு

போடோ மக்கள் அரிசியை தங்களது முக்கிய உணவாகக் கொண்டுள்ளனர். மீன் அல்லது பன்றி இறைச்சி போன்ற அசைவ உணவுகளையும் உண்கிறார்கள்.
# போடோ கலாச்சாரம்

## பண்டிகைகள்

### பிவிசாகு

பிவிசாகு என்பது புத்தாண்டின் வருகையில் போடோ மக்களால் கொண்டாடப்படும் வசந்தகால விழாவாகும். எண்ணற்ற வண்ணங்களுக்கும் மகிழ்ச்சிக்கும் புகழ் பெற்ற இது ஏப்ரல் நடுப்பகுதியில் கொண்டாடப்படுகிறது. மக்கள் கொண்டாடும் மற்ற திருவிழாக்கள் ஹப்சா ஹதர்னை, வன்காம் குவர்ல்வி ஜனாய், டோமாஷி. அனைத்து கெராய் திருவிழாவிலும் பாடல், நடனம் மற்றும் முரசு ஆகியவையும் இணைந்தே மகிழ்ச்சியுடன் கொண்டாடப்படுகின்றன.
# போடோ கலாச்சாரம்

## பண்டிகைகள்

### அரோனை

அரோனை என்பது ஒரு சிறிய தாவணியாகும். இதை ஆண்கள் மற்றும் பெண்கள் இருவரும் பயன்படுத்துகிறார்கள். அரோனாய் என்பது போரோ பாரம்பரியத்தின் அடையாளம் மற்றும் விருந்தினர்களை கௌரவிக்க, பரிசாக வழங்கப்படுகிறது. குளிர்காலத்தில் இதை உடலை சூடேற்றுவதற்காக கழுத்தில் சுற்றிக்கொள்கிறார்கள். பொதுவாக போரோ நடனத்தின் போது இது பயன்படுத்தப்படுகிறது. பண்டைய காலகட்டத்தில் போடோ வீரர்கள் அரோனாயை போர்க்களத்தில் ஒரு இடைக் கச்சையாக பயன்படுத்தினர். போரின் போது, போடோ பெண்கள் ஒரே இரவில் அரோனாயை நெசவு செய்து போர்க்களத்திற்கு புறப்படும்போது அதை வீரர்களுக்கு வழங்குவர்.
# போடோ கலாச்சாரம்

## பண்டிகைகள்

### டோகோனா

டோகோனா என்பது போரோ பெண்களின் பாரம்பரிய உடையாகும். பொதுவாக டோகோனாவின் நீளம் 3 மீட்டர் (மீ) மற்றும் அகலம் 1.5 மீட்டர் (மீ) ஆகும், சில நேரங்களில் அது உடலின் உருவத்தைப் பொறுத்தது. இடுப்புக்கு மேல் ஒரு சுற்று உடுத்தியவதன் மூலம் முழு உடலையும் மார்பிலிருந்து கால்கள் வரை மறைக்க இது அணியப்படுகிறது. டோகோனாவில் அகோர் வகைகள் (வடிவமைப்பு) மற்றும் பல்வேறு வகையான வண்ணங்களால் நெசவு செய்யப்படுகின்றன.
# போடோ கலாச்சாரம்

## போடோக்கள் கையால் செய்யப்படும் வடிவமைப்புகள்

போடோக்களைன் கையால் செய்யப்பட்ட நூற்றுக்கணக்கான வடிவமைப்புகள் உள்ளன. அவை எப்போதும் போடோ பாரம்பரிய உடைகளில் பிரதிபலிக்கும். போடோ நெசவாளர்களில் பெரும்பாலோர் கூறுகையில், போடோ பாரம்பரிய உடைகளில் ஹஜ் அகோர் மற்றும் பார்வோ மேகன் மிகவும் பொதுவான மற்றும் முக்கியமான வடிவமைப்பாகும்.
# போடோ கலாச்சாரம்

## இதனையும் காண்க

போடோ மக்கள்
# ஜே. கே. கே. நடராஜா

**குமாரபாளையம் கொடைவள்ளல்** என்று பரவலாக அறியப்படும் **திரு.ஜே.கே.கே.நடராஜா** நவம்பர் 13, 1925 - செப்டம்பர் 25, 1995) குமாரபாளையம் பகுதி மக்களின் ஏழ்மையை போக்கிய கொடைவள்ளலாகவும், இந்திய சுதந்திர போராளியாகவும், சிறந்த ஜவுளித்தொழிலில் தொழிலதிபராகவும் திகழ்ந்தார்.
# ஜே. கே. கே. நடராஜா

## வாழ்க்கை

### பிறப்பு

கொடைவள்ளல் திரு. ஜே.கே.கே.நடராஜா அவர்கள் கந்தசாமி செட்டியாருக்கும், திருமதி ரங்கம்மாளுக்கும் ஐந்தாவது மகனாக நவம்பர் 13, 1925ல் தமிழ்நாட்டிலுள்ள, குமாரபாளையத்தில் பிறந்தார்.
# ஜே. கே. கே. நடராஜா

## வாழ்க்கை

### இளமைக் காலம்

கந்தசாமி செட்டியாருக்கும், திருமதி ரங்கம்மாளுக்கும் ஐந்தாவது மகனாக திரு. ஜே.கே.கே.நடராஜா அவர்கள் நவம்பர் 13, 1925ல் தமிழ்நாட்டிலுள்ள, குமாரபாளையத்தில் பிறந்தார். இவரின் தந்தை கந்தசாமி செட்டியார் மிக வசதியான ஜவுளி வணிகப் பின்னணியைக் கொண்டவர். இவரின் தாயார் ரங்கம்மாள் ஆவார். 1946ம் வருடத்தில் நடராஜா செட்டியாருக்கு 21ஆம் வயதில் திருமணம் நடந்தது. நடராஜாவின் சகோதரி மகள் தனலட்சுமியம்மாளை மணந்தார். இவரது திருமணத்திற்கு பிரபல பழங்கால நடிகர் திரு எம்.கே.தியாகராஜ பாகவதர் அவர்களின் இசைக் கச்சேரி நடந்தது.
# ஜே. கே. கே. நடராஜா

## இலங்கைப் பயணம்

1940ம் வருட காலக்கட்டங்களில் தமிழகத்திற்கும், இலங்கைக்கும் வணிகப்போக்குவரத்து மிகுந்திருந்தது. நெசவு உற்பத்திகள் இலங்கைக்கு இங்கிருந்து பெருமளவு ஏற்றுமதி செய்யப்பட்டது. குறிப்பாக, குமாரபாளையத்திலிருந்து இலங்கையில் கொழும்பு, யாழ்ப்பாணம், கண்டி பகுதிகளுக்கு துணி ரகங்கள் கொண்டு செல்லப்பட்டன. பள்ளி முடித்த கையோடு ஜே.கே.கே.நடராஜா அவர்கள் இளைஞனாக தொழிலில் இறங்கினார். சில காலம் குமாரபாளையத்தில் உள்ள கடையில் பணியாற்றிவிட்டு, இலங்கை செல்ல திட்டமிட்டார். தனது தந்தை இலங்கைக்கு அழைக்க, இருபதுக்கும் மேற்பட்ட கடையில் பணியாற்றும் தமிழக தொழிலாளர்களுடன் இலங்கை பயணமானார். குமாரபாளையத்தில் இருந்து சென்னைக்கு சரக்கு எடுத்து செல்லப்பட்டு, அங்கிருந்து தனுஷ்கோடிக்கு ரயில் வழியாக எடுத்து செல்லப்பட்டு, தனுஷ்கோடியில் இருந்து இலங்கை தலைமன்னார் வரை 36 கிலோமீட்டர் தூர கப்பல் பயணம், பின்னர் தலைமன்னாரிலிருந்து கொழும்பு வரை மீண்டும் ரயில் பயணம் என்று இந்த போக்குவரத்து இருக்கும்.
# ஜே. கே. கே. நடராஜா

## இந்திய சுதந்திர போராட்டம்

இலங்கையில் இருந்து இந்தியா திரும்பியதும், சுதந்திர உணர்வு மற்றும் சமூக கருத்துக்களை உருவாக்க மக்களிடம் விழிப்புணர்வு ஏற்படுத்த வேண்டும் என்று தனது நண்பர்களான வி.சுப்ரமணியம், ஏ.வி.ராமச்சந்திரம் மற்றும் மற்ற நண்பர்களுடன் அழைத்து பேசினார். இதன் விளைவாக 1946ம் வருடம் ”கொமாரபாளையம் பொதுநல ஊழியர் வாலிபர் சங்கம்” என்ற பெயரில் ஒரு கலைக்குழுவை துவக்கினார். கலைக்குழு துவக்க விழாவிற்கு விடுதலைப் போராட்ட வீரரும் “சிலம்புச் செல்வர்” ம.பொ.சிவஞானம் கலந்து கொண்டு தலைமை வகித்தார். கலைக்குழு சார்பாக இந்திய விடுதலைக்கான நிகழ்வுகளும், சமூக நாடகங்களும் மேடைகளில் அரங்கேறின.
அதே வருடத்தில் அக்டோபர் 5ம் தேதி ”நேரு சர்க்கா சங்கம்” என்ற பெயரில் ஒரு சங்கத்தை நடராஜா செட்டியார் ஆரம்பித்தார். இது தேச சேவைக்காகவும், குமாரபாளையம் நெசவுத்தொழிலுக்கு ஏற்பட்ட நெருக்கடிகளை போக்குவண்ணம் அமைவதற்காக உருவாக்கினார். இந்த சங்கம் மூலம் குமாரபாளையத்தில் நிறைய பணிகள் மேற்கொள்ளப்பட்டன. இந்த சங்கம் குறித்த செய்திகள் அன்றைய பத்திரிகைகளான சுதேசிமித்திரன், பாரததேவி ஆகிய இதழ்களில் வெளிவந்தன.
# ஜே. கே. கே. நடராஜா

## அரசியல் வாழ்வு

### காங்கிரஸ் இயக்கத்தில் பற்று

நடராஜா சுதந்திர காலக்கட்டத்திலிருந்து காங்கிரஸ் இயக்கத்தின்பால் பற்றுக்கொண்டிருந்த அவர் குமாரபாளையத்தில் அரசியல் பணியிலும் ஈடுபடத்துவங்கினார்.
# ஜே. கே. கே. நடராஜா

## அரசியல் வாழ்வு

### குமாரபாளையம் பேரூராட்சித்தலைவர் (1958–1968)

1958ம் வருடம் முதல் 1968ம் வருடம் வரை இரண்டு வருடங்கள் குமாரபாளையத்தின் பேரூராட்சித்தலைவராக பதவி வகித்தார். பொதுமக்களுக்கான குடிநீர் பிரச்சினையை தீர்க்க வீடுதோறும் குடிநீர் குழாய்கள் பதித்தார். சாலை வசதிகளை சொந்த செலவில் ஏற்படுத்தினார். ஏழை நெசவாளிகளுக்கு உதவும்பொருட்டு அவர்களுக்கு தறி வாங்க உதவிகள் செய்தார்.
# ஜே. கே. கே. நடராஜா

## அரசியல் வாழ்வு

### காமராஜர் சந்திப்பு

1959ம் வருடம் அரசு விழாவிற்காக ஈரோடு மாவட்டதிற்கு வந்த பெருந்தலைவர் காமராஜர், நடராஜாவை சந்திப்பதாக கூறினார். பவானி சட்டமன்ற உறுப்பினர் நல்லசாமி மூலம் பெருந்தலைவர் காமராஜரை சந்தித்தார்.
# ஜே. கே. கே. நடராஜா

## அரசியல் வாழ்வு

### காமராஜர் நடராஜரை நலம் விசாரிப்பு

காங்கிரஸ் கட்சியைச்சேர்ந்த நடராஜா அவர்களின் நண்பர் வி.சுப்ரமணியம் ஒருமுறை பெருந்தலைவர் காமராஜரை சந்தித்தார். அப்போது நடராஜாவைப்பற்றி விசாரித்த காமராஜர், ”நடராஜா கையில் வந்த நகச்சுற்று குணமாகிவிட்டதா?” என்று நலம் விசாரித்துள்ளார்.
அந்தளவிற்கு பெருந்தலைவர் காமராஜருக்கும், நடராஜா அவர்களும் நெருக்கம் இருந்துள்ளது.
# ஜே. கே. கே. நடராஜா

## அரசியல் வாழ்வு

### சிவாஜி கணேசனுடன் சந்திப்பு

காங்கிரஸ் கட்சியை குமாரபாளையத்தில் வலுப்படுத்த நடிகர் திலகம் சிவாஜி கணேசன் அவர்களை அழைத்து வந்தார். பின்னர் இருவரும் குடும்ப நண்பர்களாக மாறினர்.
# ஜே. கே. கே. நடராஜா

## கல்விப்பணி

குமாரபாளையம் காட்டூரில் அரசு உதவி பெறும் ஆரம்பப்பள்ளி செயல்பட்டு வந்தது. 1950ம் வருடத்தில் சம்பள பிரச்சினை காரணமாக, இப்பள்ளியின் நிர்வாகப்பொறுப்பு நடராஜா செட்டியாரிடம் வந்தது. அவர் கைக்கு வந்ததும் பள்ளி நிர்வாகம் சிறப்பாக செயல்பட்டது.
1952ம் வருடம் நடராஜா அவர்களின் தாயாரின் பெயரில் ஜே.கே.கே.ரங்கம்மாள் உதவி பெறும் ஆரம்பப்பள்ளியாக மாற்றமடைந்தது. தொடரந்து இப்பள்ளி ஜே.கே.கே.நடராஜா கல்வி நிறுவனத்தின் மூலம் சிறப்பான முறையில் செயல்படுத்தப்பட்டு வருகிறது. ஜே.கே.கே.ரங்கம்மாள் மேல்நிலைப்பள்ளியை குமாரபாளையத்தில் 1965ம் ஆண்டு ஜுலை 15ஆம் தேதி துவங்கினார். பள்ளி துவங்கும்போது 300 மாணவிகள் மேல்நிலை வகுப்புகளில் பயின்றனர். இப்பள்ளி துவங்கியதும் குமாரபாளையம் மற்றும் சுற்றுவட்டாரத்தில் உள்ள அனைத்து பெண் குழந்தைகளும் கல்வி கற்றனர். அரசு அளிக்கும் பள்ளிக்கான மானியத்தொகையை விட தனது சொந்த நிதியிலிருந்து பள்ளிக்கு கட்டிடங்கள் கட்டினார். 1974ம் ஆண்டு அலமேலு அங்கப்பன் மகளிர் கல்லூரி குமாரபாளையத்தில் கொண்டு வரப்பட்டது.
# ஜே. கே. கே. நடராஜா

## மறைவு

நடராஜா அவர்கள் செப்டம்பர் 25, 1995 அன்று தனது 69 ஆம் வயதில் இயற்கை எய்தினார்.
# நந்தாலால் போஸ்

சாவித்ரியும் நந்தாலால் போஸின் ஓவியம்]]
**நந்தாலால் போஸ்** (Nandalal Bose) (3 திசம்பர் 1882&nbsp;- 16 ஏப்ரல் 1966) நவீன இந்திய கலையின் முன்னோடிகளில் ஒருவராகவும், சூழ்நிலை நவீனத்துவத்தின் முக்கிய நபராகவும் இருந்தார்.  
அபனிந்திரநாத் தாகூரின் மாணவரான போஸ் தனது "இந்திய பாணி" ஓவியத்திற்காக அறியப்பட்டார். இவர் 1922இல் சாந்திநிகேதனின் கலா பவனின் முதல்வராக இருந்தார். தாகூர் குடும்பத்தாலும் அஜந்தாவின் சுவரோவியங்களாலும் இவர் செல்வாக்கு பெற்றார். இவரது உன்னதமான படைப்புகளில் இந்திய புராணங்கள், பெண்கள் மற்றும் கிராம வாழ்க்கை ஆகியவற்றின் காட்சிகளின் ஓவியங்கள் அடங்கும்.  
இன்று, பல விமர்சகர்கள் இந்தியாவின் மிக முக்கியமான நவீன ஓவியங்களில் ஒன்றாக இவரது ஓவியங்களை கருதுகின்றனர். 1976ஆம் ஆண்டில், இந்திய அரசின் இந்தியத் தொல்லியல் ஆய்வகம், கலாச்சாரத் துறை ஆகியவை இணைந்து இவரது படைப்புகளை "ஒன்பது கலைஞர்களின் படைப்புகளில் ஒன்றாகக் கருதி அவை பழங்காலப் படைப்புகள் அல்ல" என்றும், இனிமேல் "கலை மற்றும் அழகியல் மதிப்பைக் கருத்தில் கொண்டு, கலைப் பொக்கிஷங்களாகக் கருதப்படும்" எனவும் அறிவித்தது.  
இந்திய அரசியலமைப்பை விளக்கும் பணி இவருக்கு வழங்கப்பட்டது.
# நந்தாலால் போஸ்

## ஆரம்ப கால வாழ்க்கை

நந்தாலால் போஸ் 1882 திசம்பர் 3 ஆம் தேதி பீகார் மாநிலத்தின் முங்கேர் மாவட்டத்தில் ஹவேலி காரக்பூரில் ஒரு நடுத்தர வர்க்க வங்காளக் குடும்பத்தில் பிறந்தார். இந்த குடும்பம் முதலில் மேற்கு வங்காளத்தின் ஹூக்லி மாவட்டத்தின் ஜெஜூரைச் சேர்ந்தது . இவரது தந்தை பூர்ண சந்திரபோஸ் அப்போது தர்பங்கா தோட்டத்தில் பணிபுரிந்து வந்தார். இவரது தாயார் கேத்ரமணி தேவி இல்லத்தரசி. தனது ஆரம்ப நாட்களிலிருந்து நந்தலால் படங்களை வடிவமைப்பதிலும் பின்னர் பூசை பந்தல்களை அலங்கரிப்பதிலும் ஆர்வம் காட்டத் தொடங்கினார்.  
1898ஆம் ஆண்டில், தனது பதினைந்து வயதில், நந்தாலால் உயர்நிலைப் பள்ளிப் படிப்பிற்காக கொல்கத்தா சென்றார். சூன் 1903 இல் இவர் தனது குடும்ப நண்பரின் மகள் சுதிராதேவியை மணந்தார். இவர், கலையை படிக்க விரும்பினார். ஆனால் இவரது குடும்பத்தினர் அனுமதி வழங்கவில்லை. 1905 ஆம் ஆண்டில் கொல்கத்தா மாநிலக் கல்லூரியில் சேர்ந்து வர்த்தகம் பயின்றார். பின்னர், கொல்கத்தாவின் கலைப் பள்ளியில் கலையைப் படிக்க அனுமதிக்கும்படி தனது குடும்பத்தினரை வற்புறுத்தினார்.
# நந்தாலால் போஸ்

## தொழில்

ஒரு இளம் கலைஞராக, நந்தாலால் அஜந்தா குகைகளின் சுவரோவியங்களால் ஆழ்ந்த தாக்கம் கொண்டார். பாரம்பரிய இந்திய கலாச்சாரத்தை புதுப்பிக்க விரும்பும் கலைஞர்கள் மற்றும் எழுத்தாளர்களின் சர்வதேச வட்டத்தின் ஒரு பகுதியாக இவர் மாறினார். ஏற்கனவே ஒககுரா ககுசே, வில்லியம் ரோதன்ஸ்டீன், யோகோயாமா தைக்கான், கிறிஸ்டியானா ஹெர்ரிங்ஹாம், லாரன்ஸ் பினியோன், அபனிந்திரநாத் தாகூர் மற்றும் லண்டன் நவீனத்துவ சிற்பிகள் எரிக் கில் மற்றும் ஜேக்கப் எப்ஸ்டீன் ஆகியோரை உள்ளடக்கிய ஒரு வட்டமாகும்.  
1930 ஆம் ஆண்டு மகாத்மா காந்தி உப்பு மீதான பிரிட்டிசு வரியை எதிர்த்ததற்காக கைது செய்யப்பட்டதைக் குறிக்கும் விதமாக, தொண்டர்களுடன் நடந்து செல்லும் காந்தியின் உருவத்தை வெள்ளை லினோகட் அச்சில் ஒரு கருப்பு நிறத்தை உருவாக்கினார். இது அகிம்சை இயக்கத்தின் சின்னமான உருவமாக மாறியது.  
இவரது மேதமையையும் அசல் பாணியையும் பிரபல கலைஞர்கள் மற்றும் கலை விமர்சகர்களான ககனேந்திரநாத் தாகூர், ஆனந்த குமாரசாமி மற்றும் ஓ.சி. கங்குலி ஆகியோர் அங்கீகரித்தனர் . இந்த கலை ஆர்வலர்கள் ஓவியத்தின் வளர்ச்சிக்கு புறநிலை விமர்சனம் அவசியம் என்று உணர்ந்ததோடு, "இந்திய கிழக்கத்திய கலைகளின் இந்தியச்சங்க"த்தை நிறுவினர்.  
பாரத ரத்னா மற்றும் பத்மசிறீ உள்ளிட்ட இந்திய அரசின் விருதுகளுக்கான சின்னங்களை வரைவதற்கு ஜவகர்லால் நேருவால் இவர் கேட்டுக்கொள்ளப்பட்டார். தனது சீடரான இராம்மனோகருடன் சேர்ந்து, இவர் இந்திய அரசியலமைப்பின் அசல் கையெழுத்துப் பிரதியை அழகுபடுத்தும் / அலங்கரிக்கும் வரலாற்றுப் பணியை மேற்கொண்டார்.  
இவர் ஏப்ரல் 16, 1966 அன்று கொல்கத்தாவில் காலமானார்.  
இன்று, புது தில்லியிலுள்ள தேசிய நவீன கலைக்கூடம் இவரது 7000 படைப்புகளை அதன் சேகரிப்பில் வைத்திருக்கிறது. இதில் 1930ஆம் ஆண்டு கருப்பு மற்றும் வெள்ளை லினோகட், உப்புச் சத்தியாகிரகம் மகாத்மா காந்தியை சித்தரிக்கிறது. மேலும் மகாத்மா காந்தியின் வேண்டுகோளின் பேரில் இவர் செய்த ஏழு சுவரொட்டிகளின் தொகுப்பு இந்திய தேசிய காங்கிரசின் 1938 ஹரிபுரா அமர்வில் இடம் பெற்றது.
# நந்தாலால் போஸ்

## மாணவர்கள்

இவரது மாணவர்களில், பெனோட் பிஹாரி முகர்ஜி, இராம்கிங்கர் பைஜ், பியோஹர் ராம்மனோகர் சின்ஹா, கே. ஜி. சுப்ரமணியன், ஏ.ராமச்சந்திரன், ஹென்றி தர்மசேனா, பிரதிமா தேவி, ராமானந்தா பந்தோபாத்யாய், சோவன் சோம், ஜஹார் தாஸ்குப்தா, சபிதா தாகூர், மலினா டொமேரா , யஷ் பாம்பட், சத்யஜித் ராய், டிங்கர் கௌசிக், அமிர்தலால் வேகாட், கௌரங்கா சரண் மற்றும் கோண்டப்பள்ளி சேஷகிரி ராவ் ஆகியோர் அடங்குவர்.  
இவரது மாணவர்களில் ஒருவரான இலங்கையைச் சேர்ந்த ஏ.டி.ஜெயதிலகே, (1948–1952) இவரின் கீழ் படிக்க வாய்ப்பு கிடைத்தது. இவரால் தனித்துவமாக வரையப்பட்ட இரண்டு ஓவியங்களான; "அர்ஜுனா மரம்" , "மா மரங்கள்" தற்போது இவரது இலங்கை மாணவரிடம் உள்ளன.